《春草堂诗集诗句 其三》
元代·陆仁

春日迟迟，葛生蒙楚。母曰嗟予季行役，适彼乐土。

谁其知之，爰得我所。有纪有堂，筑室百堵。自堂徂基，于河之浒。

相其流泉，泉源在左。于我居处，西南其户。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。